AS รูด 10% คาดนลท.ขายทำกำไร หลังราคาวิ่งแรงทะลุเป้า 16.60 บ.
AS รูด 10% อยู่ที่ 17 บ. คาดนักลงทุนขายทำกำไร หลังราคาวิ่งแรงทะลุเป้า 16.60 บ.
AS รูด 10% อยู่ที่ 17 บ. คาดนักลงทุนขายทำกำไร หลังราคาวิ่งแรงทะลุเป้า 16.60 บ.
30 ก.ค. 2564

ผู้สื่อข่าวรายงานว่า ราคาหุ้น บริษัท เอเชียซอฟท์ คอร์ปอเรชั่น จำกัด (มหาชน) หรือ AS ล่าสุด ณ เวลา 11.58 น. อยู่ที่ 17.10 บาท ลบ 1.80 บาท หรือ 9.52% สูงสุดที่ 19.40 บาท ต่ำสุดที่ 16.90 บาท ด้วยมูลค่าซื้อขาย 651.62 ล้านบาท

ทั้งนี้ ราคาหุ้น AS ปรับตัวลง คาดว่านักลงทุนขายทำกำไร หลังราคาหุ้นปรับตัวขึ้นแรงมาอย่างต่อเนื่อง
ด้าน บริษัทหลักทรัพย์ คิงส์ฟอร์ด จำกัด (มหาชน) ระบุในบทวิเคราะห์ (29 ก.ค.64) ซึ่งมีการประเมินยังหุ้น AS ว่าด้วยเป็นกลุ่มอุตสาหกรรมเกมออนไลน์ซึ่งได้ประโยชน์จากการระบาดของ Covid-19 โดยในส่วนของทาง AS นั้นตั้งเป้ารายได้ปี 2564 เติบโตจากปีก่อนราว 15-20% ซึ่งกลยุทธ์หลักของทาง AS จะยังคงเน้นไปที่การเพิ่มสัดส่วนรายได้จากเกมมือถือมากขึ้น (จากเดิม 9% ตั้งเป้า 35%) โดยช่วงครึ่งปีหลังนี้วางแผนจะเปิดตัวเกมมือถืออีกอย่างน้อย 4 เกม ได้แก่ Real Yulgang, CABAL, Tera:Classic, และ Huang Yi Mobile
นอกจากนี้ AS ยังเริ่มรุกเข้าไปยังตลาดเวียดนามซึ่งเป็นตลาดที่มีผู้เล่นเกม Mobile และ PC สูงถึง 48 ล้านคน และ 45 ล้านคน ตามลำดับ (สูงกว่ายอดผู้เล่นไทยซึ่งเป็นตลาดหลักของ AS ที่ 36 ล้านคน (Mobile) และ 31 ล้านคน (PC) ตามลำดับ) ทั้งนี้คงแนะนำ “เก็งกำไร” ราคาเป้าหมาย 16.60 บาท